IZVJEŠTAJ O KORIŠTENJU PRORAČUNSKE ZALIHE
U PRVOM POLUGODIŠTU 2026. GODINE



	Sukladno članku 65. Zakona o proračunu („Narodne novine“ broj 144/21) sredstva proračunske zalihe mogu se koristiti za nepredviđene namjene za koje u Proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva jer ih pri planiranju Proračuna nije bilo moguće predvidjeti, za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredvidivih nesreća, te za druge nepredviđene rashode tijekom godine. Visina sredstava proračunske zalihe JLP(R)S utvrđuje se Odlukom o izvršavanju proračuna. Člankom 66. Zakona utvrđeno je tko odlučuje o korištenju proračunske zalihe te obveza izvještavanja o njezinom korištenju.
	Sukladno Zakonu, člankom 18. Odluke o izvršavanju Proračuna Općine Pisarovina za 2026. godinu („Službene novine Općine Pisarovina“ broj 15/25), u Proračunu Općine Pisarovina za 2026. godinu planirana su sredstva proračunske zalihe u iznosu od 7.000,00 €, a koja će se koristiti za zakonom utvrđene namjene. O korištenju proračunske zalihe odlučuje načelnik.

	

	U prvom polugodištu 2026. godine nije bilo korištenja proračunske zalihe.

